MT
23.5.2022
Il-Ġurnal Uffiċjali tal-Unjoni Ewropea
C 207/23
Sentenza tal-Qorti Ġenerali tat-30 ta’ Marzu 2022 – SAS Cargo Group et vs Il-Kummissjoni (Kawża T-324/17) (1) (“Kompetizzjoni – Akkordji – Suq Ewropew tat-trasport ta’ merkanzija bl-ajru – Deċiżjoni li tikkonstata ksur tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità u l-Isvizzera fuq it-trasport bl-ajru – Koordinazzjoni ta’ diversi elementi tal-prezzijiet tas-servizzi ta’ trasport ta’ merkanzija bl-ajru (sovrataxxa għall-karburant, sovrataxxa għas-sigurtà, ħlas ta’ kummissjoni fuq is-sovrataxxi) – Skambju ta’ informazzjoni – Kompetenza territorjali tal-Kummissjoni – Drittijiet tad-difiża – Opportunitajiet ugwali għall-partijiet – Artikolu 266 TFUE – Restrizzjoni statali – Ksur uniku u kontinwu – Ammont tal-multa – Valur tal-bejgħ – Gravità tal-ksur – Tul tal-parteċipazzjoni fil-ksur – Ċirkustanzi attenwanti – Parteċipazzjoni sostanzjalment ridotta – Ċirkustanzi aggravanti – Reċidiva – Ġurisdizzjoni sħiħa”) (2022/C 207/31) Lingwa tal-kawża: l-Ingliż Partijiet Rikorrent: SAS Cargo Group A/S (Kastrup, id-Danimarka), Scandinavian Airlines System Denmark-Norway-Sweden (Stokkolma, l-Isvezja), SAS AB (Stokkolma) (rappreżentanti: B. Creve, M. Kofmann, J. Killick u G. Forwood, avukati)
Konvenut: Il-Kummissjoni Ewropea (rappreżentanti A. Dawes u C. Vollrath, aġenti, assistiti minn B. Doherty, barrister)
Suġġett Talba bbażata fuq l-Artikolu 263 TFUE u intiża, essenzjalment, għall-annullament tad-Deċiżjoni tal-Kummissjoni C (2017) 1742 final, tas-17 ta’ Marzu 2017, dwar proċedimenti ta’ applikazzjoni tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità Ewropea u l-Konfederazzjoni Svizzera fuq it-trasport bl-ajru (Każ AT.39258 – Trasport ta’ merkanzija bl-ajru) sa fejn hija intiża għar-rikorrenti, u, sussidjarjament, għat-tnaqqis tal-ammont tal-multa li ġiet imposta fuqhom.
Dispożittiv 1) L-Artikolu 1(1)(o), (p) u (q), 2(o) u (p), 3(o)u (p) u 4(o), (p) u (q) tad-Deċiżjoni tal-Kummissjoni C (2017) 1742 final, tas-17 ta’ Marzu 2017, dwar proċedimenti ta’ applikazzjoni tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità Ewropea u l-Konfederazzjoni Svizzera fuq it-trasport bl-ajru (Każ AT.39258 – Trasport ta’ merkanzija bl-ajru) huwa annullat sa fejn jikkonstata l-parteċipazzjoni ta’ SAS AB, SAS Cargo Group A/S u Scandinavian Airlines System Denmark-Norway-Sweden fil-komponent tal-ksur uniku u kontinwu relatat mar-rifjut ta’ ħlas ta’ kummissjonijiet fuq is-sovrataxxi.
2) L-Artikolu 1(2)(o) u (p), sa fejn jikkonstata ksur tal-Artikolu 101 TFUE fuq it-titjiriet li jitilqu mit-Tajlandja lejn l-Unjoni Ewopea bejn l-20 ta’ Lulju 2005 u l-14 ta’ Frar 2006 fir-rigward tal-komponet relatat mas-sovrataxxi, kif ukoll l-Artikolu 1(3)(o) u (p), sa fejn jikkonstata ksur tal-Artikolu 53 tal-Ftehim ŻEE fuq it-titjiriet li jitilqu mit-Tajlandja lejn iż-Żona Ekonomika Ewropea bejn l-20 ta’ Lulju 2005 u l-14 ta’ Frar 2006 fir-rigward tal-komponent relatat mas-sovrataxxi, huma annullati.
3) L-Artikolu 3(n) sa (r) huwa annullat.
4) L-ammont tal-multa imposta fuq Scandinavian Airlines System Denmark-Norway-Sweden huwa stabbilit għal EUR 7 030 618, dak tal-multa imposta fuq SAS Cargo Group u fuq Scandinavian Airlines System Denmark-NorwaySweden in solidum għal EUR 5 937 909, dak tal-multa imposta fuq SAS Cargo Group, Scandinavian Airlines System Denmark-Norway-Sweden u SAS in solidum għal EUR 6 314 572, dak tal-multa imposta fuq SAS Cargo Group u SAS in solidum għal EUR 29 045 427 u dak tal-multa imposta fuq SAS Cargo Group għal EUR 21 687 090.
5) Il-kumplament tar-rikors huwa miċħud.